Изх.№25-00-20/18.02.2025г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски – кмет на община Рудозем**

**ОТНОСНО:** Приeмане на Наредба за изменение и допълнение на Наредба за изграждане, стопанисване и опазване на зелената система на Община Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

По силата на Закона за въвеждане на еврото в Република България, обн. ДВ бр. 70 от 20.08.2024 г., са извършени изменения на нормативната уредба на национално ниво, включително и в Закона за местните данъци и такси, обн. в ДВ, бр. 64 от 29.07.2024 г.

Съгласно § 5 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

Държавните органи и органите на местното самоуправление следва да приемат в 6-месечен срок от влизането в сила на този закон:

1. подзаконови нормативни актове по прилагането на този закон;
2. изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират всички размери на такси и цени на услуги, глоби и др. в действащите местни наредби, като за всички определени се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро.

Имайки предвид изложените мотиви, на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК, предлагам на Общински съвет-Рудозем да разгледа, обсъди и да приеме следното

**ПРОЕКТОРЕШЕНИЕ:**

Общински съвет - Рудозем приема Наредба за изменение и допълнение на Наредба за изграждане, стопанисване и опазване на зелената система на Община Рудозем, както следва:

**§ 1. Чл. 27 се изменя така:**

„Чл. 27. При навлизане, спиране или паркиране на МПС в обектите на Зелената система на общината, освен на разрешените за целта места, се заплаща глоба от 20 лв. (10, 23 евро) до 100 лв. (51,13 евро)”.

**§ 2. Чл. 28 се изменя така:**

„Чл. 28. При упражняване на спортове в парковете и градините, извън определените за това места, които застрашават посетителите се заплаща глоба от 10 лв. (5,11 евро) до 50 лв. (25,56 евро)”.

**§ 3. Чл. 29 се изменя така:**

„Чл. 29. При пускане на свобода на кучета в озеленени площи, по детските площадки, поляни и цветни фигури, се заплаща глоба от 10 лв. (5,11 евро) до 50 лв. (25,56 евро)”.

**§ 4. Чл. 30 се изменя така:**

„Чл. 30. При паша на домашни животни, унищожаване на декоративни растения или неразрешено косене на трева в озеленените площи се заплаща глоба от 50 лв. (25,56 евро) до 100 лв. (51,13 евро)”.

**§ 5. Чл. 31 се изменя така:**

„Чл. 31. При къпане в паркови водни площи и използване на плавателни съдове, освен в разрешените за целта места се заплаща глоба от 10 лв. (5,11 евро) до 50 лв. (25,56 евро)”.

**§ 6. Чл. 32 се изменя така:**

„Чл. 32. При монтиране в озеленени площи без разрешение на обекти за търговия, палатки и каравани, освен на разрешените за това места, се заплаща глоба от 50 лв. (25,56 евро) до 500 лв. (255,65 евро) за ФЛ и имуществена санкция в размер от 300 лв. (153,39 евро) до 800 лв. (409,03 евро ) за ЮЛ и ЕТ”.

**§ 7. Чл. 33 се изменя така:**

„Чл. 33. При продажба без разрешение в озеленените площи на всички видове стоки, извършване на занаятчийски услуги, устройване на забавления и провеждане на митинги и събрания се заплаща глоба от 50 лв. (25,56 евро) до 500 лв. (255,65 евро) за ФЛ и имуществена санкция в размер от 300 лв. (153,39 евро) до 1000 лв. (511,29 евро) за ЮЛ и ЕТ”.

**§ 8. Чл. 34 се изменя така:**

„Чл. 34. При замърсяване на озелените площи с отпадъци от всякакво естество, се заплаща глоба от 50 лв. (25,56 евро) до 500 лв. (255,65 евро) лв. за ФЛ и имуществена санкция в размер от 500 лв. (255,65 евро) до 1000 лв. (511,29 евро) за ЮЛ и ЕТ.

**§ 9. Чл. 36 се изменя така:**

„Чл. 36. За други нарушения на тази наредба, както и за не изпълнение на предписания за отстраняване на нарушения, ако не подлежи на по-тежко наказание, на виновните физически лица, се налага глоба от 50 лв. (25,56 евро) до 500 лв. (255,65 евро), а на едноличните търговци и юридически лица се налага имуществена санкция от 100 лв. (51,13 евро) до 2000 лв. (1 022,58 евро)”.

# **§ 10.** **Приложение № 2 „ТАРИФА ЗА РАЗМЕРА НА ОБЕЗЩЕТЕНИЯТА ЗА ПРИЧИНЕНИ ЩЕТИ НА ОЗЕЛЕНЕНИ ПЛОЩИ И ДЕКОРАТИВНА РАСТИТЕЛНОСТ НА ТЕРИТОРИЯТА НА ОБЩИНА РУДОЗЕМ” се изменя така:**

**Размер на обезщетенията за причинени вреди на декоративна растителност:**

1. Тревни площи за 1 м. кв. - I кат. – 50 лв. /25,56 евро /

- II кат. - 50 лв. /25,56 евро /

2. Летни цветя за 1 м. кв. - I кат. - 50 лв. /25,56 евро /

3. Перенни цветя за 1 бр. - 50 лв./25,56 евро /

4. Почвопокривна растителност за 1 м. кв. - 50 лв./25,56 евро /

5. Жив плет - широколистен 1 м. л. до 5 год. - 50 лв. /25,56 евро /

над 5 год. - 100 лв./51,13 евро /

6. Жив плет - вечнозелен 1 м. л. до 5 год. - 80 лв./40, 90 евро /

над 5 год. - 150 лв./76, 69 евро /

7. Рози за 1 бр. до 5 год. – 50 лв./25, 56 евро /

над 5 год. - 50 лв. /25,56 евро /

8. Широколистни храсти за 1 бр. до 5 год. - 50 лв. /25,56 евро /

над 5 год. - 50 лв. /25,56 евро /

9. Вечнозелени храсти за 1 бр. до 5 год. - 50 лв. /25,56 евро /

над 5 год. - 50 лв. /25,56 евро /

10. Иглолистни дървета:

***Вид Височина в метри***

*Широкоразпространени:*

Бял и черен бор, обикновен до 4 м - 50 - 80 лв. / 25,56 – 40,90 евро /

смърч, бяла ела, туя, хвойна до 7 м - 80 - 150 лв. / 40,90 – 76,69 евро /

и др. над 7 м - 150 - 200 лв. / 76,69 – 102,26 евро /

*Редки и ценни видове:*

гинко, лиственица, мура, ср. ела, до 4 м - 80 - 120 лв. / 40, 90 – 61,35 евро /

ср. смърч, кедри, либоцедрус, до 7 м - 120 - 180 лв. / 61,35 – 92,03 евро /

тцуга, тис, кипарис, секвоя и др. над 7 м - 180 - 300 лв. / 92,03 – 153,39 евро /

11. Широколистни дървета:

***Вид Височина в метри***

*Широкоразпространени:*

айлант, акация, върба, тополи, до 5 м - 30 - 50 лв. / 15, 34 – 25, 56 евро /

трепетлика и др. над 5 м - 50 - 100 лв. / 25,56 – 51, 13 евро /

*Ценни декоративни видове:*

бреза, ясен, каталпа, пауловния, до 5 м - 50 - 80 лв. / 25, 56 – 40, 90 евро /

бук, американски дъб, софора, над 5 м - 80 - 150 лв. / 40, 90 – 76, 69 евро /

зимен и летен дъб, клен, липа,

орех, конски кестен и др.

За особено ценни и редки декоративни дървета по преценка на експертизата се дължат обезщетения до 500 (255,65) лв./евро.

**§ 11. Настоящите изменения и допълнения влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.**

*Приложения:*

1. Проект на Наредба за изменение и допълнение на Наредба за изграждане, стопанисване и опазване на зелената система на Община Рудозем;
2. Мотиви към проект на Наредба за изменение и допълнение на Наредба за изграждане, стопанисване и опазване на зелената система на Община Рудозем;
3. Разпечатка от интернет страницата на Община Рудозем;
4. Справка по чл. 26, ал. 5 от Закона за нормативните актове.

СБ/

